《呈同院诸公 其二》
宋代·柳子文

刻意长沙客，编书近隙光。朝方登庙器，时可咏山梁。

未用嘲经笥，端宜号智囊。颇闻穷史学，犹想见三长。

作者简介：柳子文，字仲远。神宗熙宁六年（一○七三）进士（本人《次韵呈文潜学士同年》诗）。曾官宣德郎（《栾城集》卷二五《伯父墓表》）。哲宗绍圣间为定州签判（《苏轼文集》卷五四《与程正辅第六十五简》）。约卒于元符二年（一○九九）（同上书卷六三《祭柳仲远文》）。今录诗十五首。